Žakerija
<s>Žakerija je ustanak seljaka 1358. u Francuskoj, tokom Stogodišnjeg rata.</s><s>Pobuna je poznata pod nazivom Žakerija po nadimku vođe seljačke pobune Žaku Bonomu ili Kaleu.</s><s>Kasnije se reč žakerija koristi kao sinonim za pobunu francuskih seljaka, a plemstvo se plašilo vekovima posle toga ponavljanja žakerije.</s>

<s>Socijalna i politička pozadina 
Nakon bitke kod Poatjea 1356., u kojoj je zarobljen francuski kralj Jovan II Dobri, vlast preuzima skupština staleža.</s><s>Izostanak kralja u periodu unutrašnje nestabilnosti bio je poguban za državu.</s><s>Skupština staleža je bila previše podeljena da bi obezbedila efikasnu vlast.</s><s>Da bi osigurali svoja prava privilegovani slojevi Francuske prisilili su seljake da plaćaju sve veće poreze i da popravljaju ratom uništena imanja bez kompenzacija.</s>

<s>Obični ljudi su već krivili plemstvo da je svojom korupcijom izazvalo poraz kod Poatjea.</s><s>Pored ostalog bande engleskih, gaskonjskih, nemačkih i španskih razbojnika pljačkale su, silovale i palile po severnoj Francuskoj, gotovo gde su hteli, a da francuska skupština staleža nije bila sposobna da ih zaustavi.</s><s>Seljaci su se počeli pitati zašto da rade za vlast i plemstvo, ako ono ne može zaštititi svoje građane.</s><s>Kombinacija tih problema dovodi do pobune 1358. godine.</s>

<s>Pobuna</s>

<s>Pobuna je počela 21. maja 1358. i raširila se po Remsu i Ruanu.</s><s>Pobuna je bila koncentrisana oko doline Oazo severno od Pariza.</s><s>Pobunjeni seljaci su verovatno bili bez prave organizacije.</s><s>Delovali su kao bezlična masa.</s><s>Želeli su da se reše plemstva, koje su okrivljavali za sve svoje nevolje.</s><s>Palili su kuće i dvorce i ubijali su plemiće na zastrašujuće načine.</s><s>Vođu seljačke pobune Žaka Bonoma ili Kalea seljaci su proglasili svojim kraljem.</s>

<s>Seljaci se udružuju sa pariskim pobunjenicima pod vodstvom plemića Etjena Marsela.</s><s>Pariski pobunjenici su poraženi 9. juna 1358., tako da seljaci više nisu imali saveznika.</s>

<s>Gušenje pobune</s>

<s>Pobunu su krvavo ugušili francuski plemići predvođeni Karlom II od Navare.</s><s>Vođu pobune Kalea su pozvali na pregovore 10. juna i tu ga zarobili, prekršivši viteška pravila.</s><s>Smatrali su da viteška pravila ne važe za seljake.</s><s>Kaje je mučen do smrti užarenim gvozdenim šipkama.</s><s>Njegova vojska od 20.000 seljaka pregažena je od strane vitezova.</s><s>Posle toga sledila je krvava osveta nad seljacima Buve područja.</s><s>Hiljade seljaka je pobijeno u osveti, koja je usledila.</s>

<s>Vidi još 
 Stogodišnji rat</s>

<s>Kraljevina Francuska
Srednji vijek</s>

